[image: image1.png]



Parlamentul României

Camera Deputaţilor

Comisia pentru apărare, ordine                                            Bucureşti, 19.03.2003

publică şi siguranţă naţională                                               PL 116/2003
Nr.32/147

RAPORT

asupra proiectului de Lege pentru aprobarea Ordonanţei Guvernului nr.1/2003 pentru ratificarea Convenţiei complementare dintre Ministerul de Interne din România şi Ministerul Afacerilor Externe din Republica Franceză privind continuarea finanţării lucrărilor de reparaţii, amenajări şi dotări cu mobilier şi material didactic a localului Şcolii de Aplicaţie a Jandarmeriei Române, semnată la Bucureşti la  9 iulie 2002
1.În conformitate cu prevederile art.89 din Regulamentul Camerei Deputaţilor, Comisia pentru apărare, ordine publică şi siguranţă naţională, a fost sesizată spre dezbatere şi avizare în fond, în procedură obişnuită, cu proiectul de Lege pentru aprobarea Ordonanţei Guvernului nr. 1/2003 pentru ratificarea Convenţiei complementare dintre Ministerul de Interne din România şi Ministerul Afacerilor Externe din Republica Franceză privind continuarea finanţării lucrărilor de reparaţii, amenajări şi dotări cu mobilier şi material didactic a localului Şcolii de Aplicaţie a Jandarmeriei Române, semnată la Bucureşti la 9 iulie 2002, trimis cu adresa nr.116 din 25 februarie 2003 şi înregistrat sub nr.32/147 din 25 februarie 2003.

     
Consiliul Legislativ, cu nr.1453/13.11.2002, a avizat favorabil, acest proiect de lege.


Comisia pentru buget, finanţe şi bănci, cu adresa nr. 143/11.03.2003 a avizat favorabil acest proiect de lege, în forma adoptată de Senat. Totodată, comisia juridică, de disciplină şi imunităţi, cu nr.116/5.03.2003 a avizat favorabil proiectul de lege, în forma adoptată de Senat.

Proiectul de Lege pentru aprobarea Ordonanţei Guvernului nr.1/2003 propune  ratificarea Convenţiei complementare între Ministerul de Interne Român şi Ministerul Afacerilor Externe din Republica Franceză, care a fost încheiată ca urmare a ajungerii la termen a Convenţiei principale, semnată în anul 2000, fără ca lucrările prevăzute să fi fost finalizate.
2. Proiectul de Lege face parte din categoria legilor ordinare şi se adoptă
potrivit art.74 alineatul (2) din Constituţie.
3. La dezbaterea proiectului de lege au participat în calitate de invitaţi,
conform prevederilor art.51 şi art.52 din Regulamentul Camerei Deputaţilor, domnii Mihai Tătuţ, Director Adjunct, Direcţia Juridică din Ministerul de Interne, Ion Gherghinoiu,  consilier juridic în cadrul Ministerului de Interne, Ioan Costea, contabil şef  în cadrul Comandamentului Naţional al Jandarmeriei şi col. Adrian Jiga, reprezentant al Şcolii de Aplicaţie a Jandarmeriei.

4. La lucrările comisiei au fost prezenţi 20 deputaţi din totalul de 26 de
membri ai comisiei.
În urma dezbaterii, în şedinţa din 18 martie 2003, membrii comisiei au hotărât, cu unanimitate de voturi, să supună acest proiect de lege Plenului Camerei Deputaţilor spre dezbatere şi adoptare, în forma adoptată de Senat.

VICEPREŞEDINTE ,

Marcu TUDOR

Red.s.c. Anca Barb

1

